stanford-oval/wikipedia huggingface dataset:
Kuopion yliopistollinen sairaala

| Kuopion yliopistollinen sairaala |
| --- | --- |
 KYSin Puijon sairaalan pääsisäänkäynnille johtava ajoväylä.
Sijainti
Osoite:  Puijonlaaksontie 2  70210 Kuopio
Organisaatio
Alue:  Pohjois-Savon hyvinvointialue
Tyyppi:  yliopistollinen sairaala
Yhteistyöyliopisto:  Itä-Suomen yliopisto
Historia
Perustettu:  1959
Linkki
Kotisivut:  pshyvinvointialue.fi/kys-kuopion-yliopistollinen-sairaala
Kuopion yliopistollinen sairaala (lyhenne KYS, engl. Kuopio University Hospital eli KUH) (aiemmin myös Kuopion yliopistollinen keskussairaala ja Kuopion keskussairaala) on yksi Suomen viidestä yliopistollisesta sairaalasta. Sen päätoimipiste sijaitsee Kuopiossa Puijonlaakson kaupunginosassa  lähellä Itä-Suomen yliopiston Kuopion Savilahden kampusta.
KYS vastaa vaativasta erikoissairaanhoidosta Pohjois-Savon hyvinvointialueella ja erityistason sairaanhoidosta Etelä-Savon, Keski-Suomen, Pohjois-Karjalan ja Pohjois-Savon hyvinvointialueilla. Siellä toimivat kaikki lääketieteen erikoisalat ja opetussairaalana se tekee läheistä yhteistyötä Itä-Suomen yliopiston kanssa.
KYS on Kuopion toiseksi suurin työllistäjä Kuopion kaupungin jälkeen; vuonna 2011 Kuopion yliopistollinen sairaala työllisti yhteensä 4 113 henkeä. KYS on Suomen suurin lääkäreiden kouluttaja sisäänottomäärän perusteella. Siellä opiskelee vuosittain lähes tuhat perus- tai erikoistumisopintojaan tekevää lääkäriopiskelijaa. Lisäksi KYSissä harjoittelee muiden terveystieteiden ja hoitotyön ammattikorkeakoulujen sekä toisen asteen terveysalan opiskelijaa.
KYSissä toimii Epilepsiakeskus, joka tarjoaa vaikean epilepsian diagnostiikkaa ja hoitoa sekä aikuisille että lapsille. Yksikön erityisosaamista ovat kallonsisäiset aivosähkökäyrärekisteröinnit ja epilepsiakirurgia, jotka on valtakunnallisesti keskitetty Kuopioon ja Helsinkiin. Suurin osa Suomen epilepsiakirurgisista toimenpiteistä tehdään kuitenkin juuri Kuopiossa. Muiden KYS:n erityisosaamisalueiden osalta Sydänkeskus on ehdoton edelläkävijä koko maailmassa biologisen ohitusleikkauksen ja sydämen vajaatoiminnan geenihoidon kehittämisessä. Lisäksi KYS:lla on yliopistolliselle sairaalalle tyypillinen suuri vastuu valtakunnallisissa kriisitilanteissa, kuten vuonna 2020 koronaviruspandemiassa koko valtakunnan tehohoidon koordinoinnissa.
Toimipisteet > Puijon sairaala

Puijon sairaala on KYSin pääsairaala. Se sijaitsee Kuopion tiedepuistossa Puijonlaaksossa. Kuopion tiedepuistossa, osittain viereisen Savilahden kaupunginosan puolella, on KYSin lisäksi Itä-Suomen yliopisto, Savonia-ammattikorkeakoulu, Technopolis Kuopio (nykyään KPY Novapolis), Geologian tutkimuskeskus ja Tutkimuskeskus Neulanen.
Puijon sairaalaa on leimannut 2010- ja 2020-luvulla valtakunnallisestikin suuret saneeraus- ja uudisrakennushankkeet. KYS Uusi Sydän 2025 -uudistamisohjelmassa peruskorjataan sairaalan vanhimmat rakennusosat ja vanhan vuodeosastotornin yhteyteen rakennetaan 10-kerroksinen uudisrakennus. Uudistamishankkeen koko on 60 000 neliötä ja budjetti 164 miljoonaa euroa. Ensimmäisessä vaiheessa rakennettu uudisrakennusosa on otettu käyttöön helmikuussa 2020. Toisen vaiheen rakennustyöt alkoivat tammikuussa 2020. Vertailun vuoksi hankkeen kokonaiskustannukset ovat suurin piirtein saman verran kuin 2010-luvulla rakennetut Kaarisairaala, Sädesairaala ja uusi päivystyspoliklinikka yhteensä.
Puijon sairaalan yhteydessä sijaitsee myös helikopterilentopaikka (ICAO: EFPJ) potilaskuljetuksia varten.
Toimipisteet > Alavan sairaala

Alavan sairaala toimii Kuopion Keihäskadulla. Siellä sijaitsevat esimerkiksi lastenpsykiatrian osastot. Sairaala sijaitsee Alavan kirkon ja Kuopion keskuskentän välisessä rinteessä Haapaniemen kaupunginosassa.
Toimipisteet > Tarinan sairaala

Tarinan sairaala sijaitsi Siilinjärvellä. Sen toiminnot lakkautettiin kesäkuussa 2015, ja palvelut siirtyivät osittain Puijon sairaalan alueelle (mm. käsikirurgia), sekä Julkulan sairaalaan (psykiatrian osastot).
Toimipisteet > ISLAB

Hyvinvointiyhtymä ISLAB on palvelun tarjoajana KYSissä kliinisen kemian, hematologian ja mikrobiologian alojen laboratoriotoiminnoissa.
Toiminta > Hallinto

Kuntayhtymän ylintä päätösvaltaa käyttää kuntayhtymän valtuusto, jonka toimikausi on sama kuin kunnallisvaalikausi. Pohjois-Savon sairaanhoitopiirin kuntayhtymää johtaa ja ohjaa kuntayhtymän hallitus.
Sairaanhoitopiirin johtoryhmä mm. valmistelee sairaanhoitopiirin strategisia kysymyksiä ja seuraa valtuuston ja hallituksen asettamien tavoitteiden toteutumista.
Toiminta > Tieteellinen tutkimus

Tieteellinen tutkimus on osa KYS:n jokapäiväistä toimintaa. Tutkimalla KYS etsii uusia hoitomenetelmiä sekä arvioi käytäntöjen toimivuutta. KYS:n vahvoja tutkimusalueita ovat:
Neurotieteet
Krooniset kansantaudit kuten diabetes, valtimonkovettumatauti, Alzheimerin tauti, aivoverisuonitaudit ja lihavuus
Kuvantamistutkimukset
Tuki- ja liikuntaelinsairaudet
Laaja-alainen kliininen tutkimus
Hoitotieteen tutkimus
Palvelualueet

KYSin organisaatio jakautuu neljään palvelualueeseen, hallintokeskukseen, kliinisiin hoitopalveluihin, kliinisiin tukipalveluihin sekä Kysteriin, jotka jakaantuvat edelleen palveluyksiköihin.
Hallintokeskus huolehtii kuntayhtymän johtamisesta ja siihen liittyvistä hallinnollisista tehtävistä kuntayhtymän hallituksen alaisuudessa. Se ohjaa, tukee ja seuraa palvelualueiden toimintaa, valmistelee hallituksen ja valtuuston käsiteltävät asiat ja huolehtii niiden täytäntöönpanosta.
Kliiniset hoitopalvelut on KYSin suurin palvelualue, johon on yhdistetty kaikki potilastyön ydintoiminnot. Palvelualue kattaa yli 30 erikoisalaa, työntekijöitä on yli 2 000, vuosittaisia poliklinikkakäyntejä yli 280 000 ja leikkauksia noin 21 000.
Kliiniset tukipalvelut tuottaa potilaiden hoidossa tarvittavat tukipalvelut, kuten kuvantamisen ja patologian tutkimukset, kuntoutuksen ja fysiologian palvelut sekä anestesia- ja leikkaussalitoiminnot. Lisäksi palvelualue järjestää ensihoidon, päivystyksen ja tehohoidon sekä lääkehuollon palvelut. Palvelualue vastaa myös hoitotyön opetuksesta, kliinisistä henkilöstöpalveluista ja varahenkilöstöstä.
Kysteri järjestää perusterveydenhuollon palveluja seitsemässä pohjoissavolaisessa kunnassa.
Kirjallisuutta

Hannula, Seppo: Lasaretista yliopistolliseksi sairaalaksi, 200 vuotta Kuopion lääninsairaalan, keskussairaalan ja yliopistollisen sairaalan historiaa. 1994.
Suomen lentopaikat
| --- | --- |
Lentokentät:   Aavahelukan lentokenttä  Ahmosuon lentokenttä  Alavuden lentokenttä  Alavuden varalaskupaikka  Euran lentokenttä  Forssan lentokenttä  Genbölen lentokenttä  Granbodan lentoasema  Haapajärven lentokenttä  Haapamäen lentokenttä  Haapaveden lentokenttä  Hailuodon lentokenttä  Hangon lentokenttä  Hollolan lentokenttä  Hyvinkään lentokenttä  Hämeenkyrön lentokenttä  Iisalmen lentokenttä  Ilvesjoen lentokenttä  Immolan lentokenttä  Jyrkän lentokenttä  Jämijärven lentokenttä  Kalajoen lentokenttä  Kauhajoen lentokenttä  Kauhavan lentokenttä  Kemijärven lentokenttä  Kiikalan lentokenttä  Kiteen lentokenttä  Kiuruveden lentokenttä  Kivijärven lentokenttä  Kuhmon lentokenttä  Kumlingen lentokenttä  Kymin lentokenttä  Kärsämäen lentokenttä  Lahti-Vesivehmaan lentokenttä  Lieksa-Nurmeksen lentokenttä  Martiniiskonpalon lentokenttä  Menkijärven lentokenttä  Mäntsälän yksityinen lentokenttä  Mäntän lentokenttä  Naarajärven lentokenttä  Nummelan lentokenttä  Oripään lentokenttä  Piikajärven lentokenttä  Pokan lentokenttä  Pudasjärven lentokenttä  Punkaharjun lentokenttä  Pyhtään lentokenttä  Pyhäsalmen lentokenttä  Raahe-Pattijoen lentokenttä  Rantasalmen lentokenttä  Ranuan lentokenttä  Räyskälän lentokenttä  Savikon lentokenttä  Selänpään lentokenttä  Sodankylän lentokenttä  Sulkaharjun lentokenttä  Suomussalmen lentokenttä  Teiskon lentokenttä  Torbackan lentokenttä  Tuulikki-Vampulan lentokenttä  Ummeljoen lentokenttä  Vaalan lentokenttä  Varkauden lentokenttä  Viitasaaren lentokenttä  Vuotson lentokenttä  Wredebyn lentokenttä  Ylivieskan lentokenttä  Ähtärin lentokenttä 
Sairaalat ja muut:   Hernesaaren helikopterikenttä  Iin kevytlentopaikka  Jorvin sairaala  Jäkäläpää  Keski-Suomen Sairaala Nova  Kuopion yliopistollinen sairaala  Laajalahti  Lusin varalaskupaikka  Meilahden tornisairaala  Nivalan varalaskupaikka  Oulun yliopistollinen sairaala  Pohjois-Karjalan keskussairaala  Rautavaaran lentokeskus  Seinäjoen keskussairaala  Tervon varalaskupaikka 
Puijon sairaala.
Kuopion yliopistosairaalan lapsi- ja nuorisopotilaisiin erikoistunut Alavan sairaala Haapaniemen kaupunginosassa.
Kristian Maukonen

| Kristian Maukonen> Henkilötiedot |
| --- | --- |
Syntynyt: 22. lokakuuta 1969 (ikä 54) Hyvinkää
Ammatti:  tuottaja, säveltäjä, sanoittaja, laulaja
Puoliso:  Milla Alftan
  [ Muokkaa Wikidatassa ] [ ohje ]  
Kristian Maukonen (s. 22. lokakuuta 1969 Hyvinkää) on suomalainen tuottaja, säveltäjä, sanoittaja ja laulaja. Hän aloitti uransa hip hop-yhtye Rapatin jäsenenä 1990-luvun alussa. Myöhemmin hän tuli tunnetuksi muun muassa XL5- ja Taikapeili-yhtyeiden tuottajana. Hänen tuottamiaan kappaleita on eri levyillä myyty noin 600 000 kappaletta. Maukonen palkittiin vuonna 1998 Emma-patsaalla hänen vaikuttaessaan The 3some -yhtyeessä.
Maukonen on tuottanut, säveltänyt, sanoittanut ja sovittanut kappaleita muun muassa Antti Tuiskulle, Aikakoneelle, Christian Forssille, Gimmelille, Milla Alftanille, Pete Seppälälle, Petri Munckille, Roni Tranille, Sofia Zidalle, Taikapeilille, The 3somelle ja XL5:lle.
Maukosen suurimpina hitteinä voidaan mainita Taikapeilin esittämä ”Jos sulla on toinen” ja Antti Tuiskun esittämä ”En halua tietää”. Suomessa kaikkien aikojen myydyimpien albumien joukossa ovat hänen tuottamansa albumit Tähtikaaren taa (myyty 134 958 kpl) vuodelta 1995 ja Suuri salaisuus (myyty 95 715 kpl) vuodelta 1994.
Kansainvälisesti Maukosen menestynein julkaisu on The 3some -yhtyeen albumi The 3some, joka julkaistiin Japanissa ja Euroopassa. Albumia myytiin Japanissa noin 25 000 kappaletta. Maukonen on naimisissa yhtyeen laulaja Milla Alftanin kanssa.
Kyrilloksen ja Metodioksen seura

Kyrilloksen ja Metodioksen seura (ukr. Кирило-Методіївське братство, Kyrylo-Metodijivske bratstvo) oli 1840-luvulla ukrainalainen salaseura, joka tähtäsi Venäjän keisarikunnan liberalisoimiseen sekä sen muuttamiseen enemmän liittovaltion, federaation kaltaiseksi. Yksi sen jäsenistä oli tuleva Ukrainan kansallisrunoilija Taras Ševtšenko. Veljeskunta oli nimetty pyhien Kyrilloksen ja Methodioksen mukaan. Veljeskunnan hajottua monet sen jäsenet liittyivät Pietarissa 1858 perustettuun ensimmäiseen hromada-salaseuraan, joka piti esikuvanaan runoilija Taras Ševtšenkoa.
Veljeskunnan jäsenet

Juri Andruzkyi
Vasyl Bilozerskyi
Mykola Hulak
Mykola Kostomarov
Panteleimon Kuliš
Opanas Markovytš
Oleksandr Navrotskyi
Ivan Posjada
Dmytro Pyltšykov
Mykola Savytš
Taras Ševtšenko
Oleksandr Tulub
Leslie Caron

| Leslie Caron |
| --- | --- |
 Leslie Caron elokuvassa Fanny.
Henkilötiedot
Syntynyt: 1. heinäkuuta 1931 (ikä 93) Boulogne-Billancourt, Ranska
Näyttelijä
Aktiivisena:  1951 –
Aiheesta muualla
IMDb 
Elonet
Leslie Caron (s. 1. heinäkuuta 1931 Boulogne-Billancourt, Ranska)  on Oscar-ehdokkaanakin ollut ranskalainen näyttelijä ja tanssija.
Ura

Caronin "keksi" Gene Kelly hänen tanssiessaan balettiryhmässä. Gene Kelly valitsi hänet naispääosaan jo klassikoksi muodostuneeseen elokuvaan Pariisin lumoissa (An American in Paris, 1951). Elokuva sai kuusi Oscaria.
Elokuva teki Lesliestä suositun tähden ja aloitti menestyksekkään elokuvauran. Hän näytteli mm. elokuvissa Lili (1953), Setä Pitkäsääri (Daddy Long Legs, 1955) vastanäyttelijänä Fred Astaire ja peräti 9 Oscaria voittaneessa elokuvassa Gigi (1958) jossa hänen vastanäyttelijöinään olivat Louis Jourdan, Eva Gabor ja Maurice Chevalier. Myöhemmällä urallaan hän on näytellyt mm. elokuvissa Pieni suklaapuoti (2000) vastanäyttelijöinä Juliette Binoche ja Johnny Depp ja Le divorce - Avioero ranskalaisittain (2003) vastanäyttelijöinä Kate Hudson ja Naomi Watts. Hän on ollut kahdesti Oscar-ehdokkaana parhaaksi naisnäyttelijäksi, elokuvista Lili (1953) ja Salattu rakkaus (The L-Shaped Room, 1963).
Yksityiselämä

Leslie on ollut kolme kertaa naimisissa ja avioliitot ovat päättyneet eroon. Hänellä on kaksi lasta toisesta avioliitostaan.
Valikoitu filmografia

Pariisin lumoissa (An American in Paris, 1951)
Musta viitta (The Man with a Cloak, 1951)
Kolme rakkautta (The Story of Three Loves, 1953)
Lili (Lili, 1953)
Lasikenkä (The Glass Slipper, 1955)
Setä Pitkäsääri (Daddy Long Legs, 1955)
Ikuisesti sinun (Gaby, 1956)
Gigi (Gigi, 1958)
Mies, joka ymmärsi naisia (The Man Who Understood Women, 1959)
Austerlitz - keisarikruunun ihanuus ja kurjuus (Austerlitz, 1960)
Vihaiset nuoret (The Subterraneans, 1960)
Fanny (Fanny, 1961)
Kapina keskiyöllä (Guns of Darkness, 1962)
Salattu rakkaus (The L-Shaped Room, 1962)
Vallattomat vietit (Les quatre vérités, 1962)
Iso susi kutsuu (Father Goose, 1964)
Viettelijä tilauksesta (A Very Special Favor, 1965)
Lupaa mitä vain (Promise Her Anything, 1965)
Palaako Pariisi? (Paris brûle-t-il?, 1966)
Mies joka rakasti naisia (L'homme qui aimait les femmes, 1977)
Valentino (Valentino, 1977)
Vaaralliset siirrot (La diagonale du fou, 1984)
Haasteiden vuori (Courage Mountain, 1990)
Kuuluisuuden kirous (Funny Bones, 1995)
Kumpi on se oikea? (Let It Be Me, 1995)
Pieni suklaapuoti (Chocolat, 2000)
Le Divorce - Avioero ranskalaisittain (Le Divorce, 2003)
Aiheesta muualla

Wikimedia Commonsissa on kuvia tai muita tiedostoja aiheesta .
Leslie Caron Internet Movie Databasessa. (englanniksi)
Leslie Caron NNDB:ssä
Kukkola

Kukkola voi tarkoittaa seuraavia:
Paikkoja

Kukkola, kylä Viipurin piirissä Leningradin alueella, entisessä Antreassa
Kukkola, kylä Kortesjärvellä
Kukkola, kylä Lappeenrannassa
Kukkola, kylä Pälkäneellä
Kukkola, kylä Torniossa
Kukkola, alue Turussa
Kukkola, Joensuussa sijaitseva historiallinen maatila, jota ministeri Antti Kukkonen viljeli
Kukkolan kartano, kartano Lempäälässä
Kukkola, pientaajama Ruotsissa Haaparannan kunnassa
Neittävän entinen nimi oli Kukkolan kylä
Kukkolan seisake, liikennepaikkalyhenne Kka, lakkautettu rautatieliikennepaikka Suomessa
Henkilöitä

Jani Kukkola (s. 1986), suomalainen salibandyn pelaaja
Katja Küttner, o.s. Kukkola (s. 1971), suomalainen näyttelijä
Timo Kukkola (s. 1938), kirjailija ja kääntäjä
Muut

Kukkola-yhtiöt, rovaniemeläinen tavarankuljetusyhtiö
Kukkola, Suomen Tullin albumi vuodelta 2016
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kukkola”, voi hakea sivunnimihaulla, laajalla sivunnimihaulla tai tekstihaulla.
Laosin kansalliskirjasto

| Laosin kansalliskirjasto> ຫໍສະໝຸດແຫ່ງຊາດ National Library of Laos |
| --- | --- |
Sijainti:  Namphun suihkulähteen vastapuolella, Corner Thanon Setthathirat/Thanon Pangkham, Ban Xiengyeun Thong, Muang Chanthaburi, Vientiane, Laos
Koordinaatit:  17.9640°N, 102.6080°E
Tyyppi:  kansalliskirjasto
Perustettu:  1956
Johtaja:  Khanthamaly Yangnouvong
Kotisivut
Laosin kansalliskirjasto  (laoksi ຫໍສະໝຸດແຫ່ງຊາດ, engl. National Library of Laos, lyhennys NLL) on Laosin pääkaupungissa Vientianessä toimiva kansalliskirjasto. Nykyään kansalliskirjasto on Laosin informaatio-, kulttuuri ja turismiministeriön alaisuudessa toimiva valtiollinen laitos; aiemmin kirjasto oli hallinnollisesti Laosin opetusministeriön taideosaston alaisuudessa. Kansalliskirjaston johtajana toimii Khanthamaly Yangnouvong (2018).
Kansalliskirjasto on perustettu vuonna 1956. Sille rakennettiin vuosina 2013–2016 uusi päärakennus Vientianeen.
Laosilaisten lukutaito

Laosin vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 58,3 prosenttia vuonna 2011.
Kyriákos Ioánnou

| Mitalit | Mitalit | Mitalit |  |
| --- | --- | --- | --- |
|  Kyriákos Ioánnou |  Kyriákos Ioánnou |  Kyriákos Ioánnou |  |
Maa:   Kypros
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | korkeushyppy |  |
|  Pronssia | Osaka 2007 | korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Valencia 2008 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Torino 2009 | korkeushyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | korkeushyppy |  |
|  Pronssia | Melbourne 2006 | korkeushyppy |  |
Kyriákos Ioánnou (kreik. Κυριάκος Ιωάννου, s. 26. heinäkuuta 1984 Limassol, Kypros) on kyproslainen korkeushyppääjä.
Ioánnou karsiutui 2001 Debrecenin alle 18-vuotiaiden MM-kisoissa tuloksella 190. Seuraavana vuonna hän karsiutui Kingstonin nuorten MM-kisoissa hypättyään 212. Tampereen alle 20-vuotiaiden EM-kilpailuissa 2003 hän oli kuudes tuloksella 215. Ateenan olympialaisissa hän karsiutui tuloksella 225. Seuraavana vuonna hän karsiutui Madridin sisäratojen EM-kisoissa, mutta Helsingin MM-kisoissa hän selviytyi loppukilpailuun, jossa sijoittui kymmenenneksi. Hän voitti kultaa Välimeren kilpailuissa Almeriassa tuloksella 224 ja sijoittui neljänneksi Erfurtin alle 23-vuotiaiden EM-kilpailuissa. Vuonna 2006 hän sijoittui kolmanneksi Kansainyhteisön kisoissa.
Osakan MM-kisoissa 2007 Ioánnou voitti MM-pronssia tuloksella 235, joka oli uusi Kyproksen ennätys. Mitali oli ensimmäinen kyproslaisen voittama mitali yleisurheilun MM-kisoissa. Bangkokin universiadeissa hän sai hopeaa. Maaliskuussa 2008 hän saavutti pronssia sisäratojen MM-kisoissa Valenciassa tuloksella 230. Pekingin olympialaisissa 2008 hän karsiutui loppukilpailusta. Vuonna 2009 hän saavutti hopeaa Torinon EM-hallikilpailuissa tuloksella 229 sekä Berliinin MM-kilpailuissa hypättyään 232. Pescaran Välimeren kisoissa hän voitti kultaa tuloksella 230.
Ioánnou sijoittui Dohan sisäratojen MM-kilpailuissa 2010 neljänneksi tuloksella 228. Vuonna 2012 hän karsiutui loppukilpailusta Helsingin EM-kilpailuissa ja sijoittui 13:nneksi Lontoon olympialaisissa. Hän sai hopeaa Glasgow'n Kansainyhteisön kisoissa 2014 tuloksella 228. Hän jäi loppukilpailussa ilman tulosta sekä Prahan EM-hallikilpailuissa 2015 että Amsterdamin EM-kilpailuissa 2016. Rio de Janeiron olympialaisissa 2016 hän sijoittui seitsemänneksi.
Ioánnou on voittanut Kyproksen-mestaruuden 2004, 2005, 2009, 2012, 2011, 2012 ja 2014. Kreikan sisäratojen mestaruuden hän on voittanut 2005, 2006, 2007 ja 2009 sekä ulkoratojen mestaruuden 2005 ja 2007.
Ennätykset

Korkeushyppy: 235 (2007)
Lipstick Jungle

| Lipstick Jungle |
| --- | --- |

Tyyli:  draama ja komedia
Kestoaika:  47 minuuttia
Luoja(t):   Candace Bushnell  Oliver Goldstick 
Pääosissa:   Brooke Shields  Kim Raver  Lindsay Price  Paul Blackthorne  David Alan Basche  Julian Sands  David Norona  Robert Buckley  Andrew McCarthy 
Alkuperämaa:   Yhdysvallat
Verkko:   NBC (Yhdysvallat)  MTV3 (Suomi) 
Esitetty:  2008 – 2009
Tuotantokausia:  2
Jaksoja:  20
Aiheesta muualla
Virallinen sivusto
IMDb 
Lipstick Jungle on Candace Bushnellin samannimiseen kirjaan pohjautuva draamasarja. Sarja kertoo kolmen New Yorkissa elävän naisen, Nicon, Wendyn ja Victoryn, keskinäisestä ystävyydestä ja elämästä. Suomessa MTV3 esitti sarjan 1. tuotantokauden tammikuusta 2009 alkaen ja 2. tuotantokauden syksyllä 2009. Sarjan tuotanto lopettiin maaliskuussa 2009, joten 2. tuotantokausi jäi viimeiseksi kaudeksi.
Jaksot > 1. tuotantokausi

| # | Jakson nimi |
| --- | --- |
1: Pilot (Menestystä ja murskaavaa kritiikkiä)
2: Chapter Two: Nothing Sacred (Mikään ei ole pyhää)
3: Chapter Three: Pink Poison (Pink Poison)
4: Chapter Four: Bombay Highway (Elefantti ensi-illassa)
5: Chapter Five: Dressed to Kill (Designvarkaus)
6: Chapter Six: Take the High Road (Moraalikysymyksiä)
7: Chapter Seven: Carpe Threesome (Kolmen kauppaa)
Jaksot > 2. tuotantokausi

| # | Jakson nimi |
| --- | --- |
8: Chapter Eight: Pandora's Box (Pandoran lipas)
9: Chapter Nine: Help! (Avunantoa)
10: Chapter Ten: Let It Be (Vahinkojen hallintaa)
11: Chapter Eleven: The F-Word (E niin kuin erotettu)
12: Chapter Twelve: Scary, Scary Night! (Pelottava ilta)
13: Chapter Thirteen: The Lyin', The Bitch and The Wardrobe  (Valheita, vaatteita ja viheliäisiä naisia)
14: Chapter Fourteen: Let the Games Begin (Valtapeliä)
15: Chapter Fifteen: The Sisterhood of the Traveling Prada (Sisarkunta viikonloppumatkalla)
16: Chapter Sixteen: Thanksgiving (Kuka ei tulekaan päivälliselle)
17: Chapter Seventeen: Bye, Bye Baby (Hyvästi, muru)
18: Chapter Eighteen: Indecent Exposure (Paljastuksia)
19: Chapter Nineteen: Lovers' Leaps (Leiskuuko lempi?)
20: Chapter Twenty: La Vie en Pose (Kihlajaiset)
Henkilöt > Päähenkilöt

| 0 | 1 | 2 |
| --- | --- | --- |
|  Brooke Shields  | … |  Wendy Healy    |
|  Kim Raver  | … |   Nico Reilly   |
|  Lindsay Price  | … |  Victory Ford   |
|  Paul Blackthorne  | … |  Shane Healy   |
|  Robert Buckley  | … |  Kirby Atwood   |
|  Andrew McCarthy  | … |  Joe Bennett   |
|  Julian Sands  | … |  Hector Matrick   |
|  Christopher Cousins  | … |  Charles Reilly   |
Henkilöt > Sivuhenkilöt

| 0 | 1 | 2 |
| --- | --- | --- |
|  Rosie Perez  | … |  Dahlia   |
|  David Alan Basche  | … |  Mike Harness   |
|  Mary Tyler Moore  | … |  Wendyn äiti   |
|  David Norona  | … |  Salvador Rosa   |
|  Matt Lauria  | … |  Roy Merrittruns   |
|  Vanessa Marcil  | … |  Josie Scotto   |
|  Uma Incrocci  | … |  Nora   |
Aiheesta muualla

Sarjan suomenkielinen kotisivu
Sarjan alkuperäinen kotisivu (englanniksi)
Laosin presidentti

| Laosin presidentti |
| --- | --- |
 ປະທານປະເທດ ແຫ່ງ ສປປ ລາວ
 
 
 Nykyinen Thongloun Sisoulith 22. maaliskuuta 2021 lähtien
Kauden pituus:  5 vuotta
Perustettu:  2. joulukuuta 1975
Ensimmäinen:  Souphanouvong
Laosin presidentti on Laosin valtionpäämies. Presidentin virka luotiin vuonna 1975 Pathet Laon vallankumouksen jälkeen, mikä lakkautti Laosin kuningaskunnan. Laosin parlamentti valitsee presidentin viideksi vuodeksi kerrallaan.
Laosin demokraattisen kansantasavallan presidentit

| Järjestys | Presidentti (Syntynyt–Kuollut) | Presidentti (Syntynyt–Kuollut) | Virkakausi | Virkakausi | Puoluekanta |
| --- | --- | --- | --- | --- | --- |
| 1 |  | Souphanouvong (1909–1995) | 2. joulukuuta 1975 | 15. elokuuta 1991 | Laosin kansan vallankumouksellinen puolue |
| vt. |  | Phoumi Vongvichit (1909–1994) vt. | 31. lokakuuta 1986 | 15. elokuuta 1991 | Laosin kansan vallankumouksellinen puolue |
| 2 |  | Kaysone Phomvihane (1920–1992) | 15. elokuuta 1991 | 21. marraskuuta 1992 | Laosin kansan vallankumouksellinen puolue |
| 3 |  | Nouhak Phoumsavanh (1910–2008) | 25. marraskuuta 1992 | 24. helmikuuta 1998 | Laosin kansan vallankumouksellinen puolue |
| 4 |  | Khamtai Siphandon (1924–) | 24. helmikuuta 1998 | 8. kesäkuuta 2006 | Laosin kansan vallankumouksellinen puolue |
| 5 |  | Choummaly Sayasone (1936–) | 8. kesäkuuta 2006 | 20. huhtikuuta 2016 | Laosin kansan vallankumouksellinen puolue |
| 6 |  | Bounnhang Vorachith (1937–) | 20. huhtikuuta 2016 | 22. maaliskuuta 2021 | Laosin kansan vallankumouksellinen puolue |
| 7 |  | Thongloun Sisoulith (1946–) | 22. maaliskuuta 2021 | virassa | Laosin kansan vallankumouksellinen puolue |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:President of Laos
Käännös suomeksi
Lattes

Lattes
Lattes on kunta Hérault’n departementissa Languedoc-Roussillonin hallintoalueella Ranskassa. Kunnassa oli 13 768 asukasta vuoden 1999 väestönlaskennassa. Lattesin pinta-ala on 28 neliökilometriä. Lattes on osa Montpellier’n kaupunkiseutua (Communauté d’agglomération Montpellier Agglomération).